钦定古今图书集成/明伦汇编/氏族典/第094卷 > 《国语》 > 《郑语》
## 钦定古今图书集成/明伦汇编/氏族典/第094卷 > 《国语》 > 《郑语》

史伯对郑桓公曰：“夫黎为高辛氏火正，以淳燿惇大，
天明地德，光昭四海，故命之曰祝融，其功大矣。夫成
天地之大功者，其子孙未尝不章，虞、夏、商、周是也。虞
幕能听协风，以成物乐生者也。夏禹能单平水土，以
品处庶类者也。商契能和合五教，以保于百姓者也。
周弃能播殖百谷，疏以衣食民人者也。”其后皆为王
公侯、伯。祝融亦能昭显天地之光明，以生柔嘉材者
也。其后八姓于周，未有侯伯佐制物于前代者。昆吾
为夏伯矣，大彭、豕韦为商伯矣。当周未有己姓昆吾、
苏、顾、温、董。

〈注〉《五国》皆昆吾之后别封者。

董姓鬷夷豢龙，则夏灭之矣。彭姓彭祖、豕韦诸稽，则
商灭之矣。秃姓舟人，则周灭之矣。妘姓邬、郐、路、偪阳。
曹姓邹、莒，皆为采、卫。或在王室，或在夷、翟，莫之数也。

在《王室》，苏子、温子也。“在夷翟” ，莒、偪阳也。

而又无令闻，必不兴矣。斟姓无后，融之兴者，其在芈
姓乎？